**Martfű Város Polgármesterétől**

**ELŐTERJESZTÉS**

közbeszerzési eljárás megindításáról

Tisztelt Képviselő Testület!

Önkormányzatunk bankszámláinak vezetését, a pénzeszközök kezelését, a pénzforgalom teljes körű lebonyolítását az 1995. január 20-án megkötött bankszámla-szerződés alapján az OTP Bank Nyrt. végzi.

A számlavezetéssel kapcsolatos költségtakarékossági szempontok alapján célszerű, hogy a számlavezetést a piacon jelenlévő bankok között megversenyeztessük.

A hatályos közbeszerzési törvény értelmében ezen szolgáltatás közbeszerzési eljárás köteles.

Martfű Város Önkormányzata Közbeszerzési Szabályzatának 4. § /1/ bekezdése értelmében az eljárás megindításáról a Képviselő-testületnek kell dönteni.

Az eljárás során ajánlatot az államháztartásról szóló 1992. évi XXXVIII. tv. és az államháztartás működési rendjéről szóló 292/2009. (XII.19.) Korm. rendelet alapján Martfű Város Önkormányzata és költségvetési szervei

* bankszámláinak nyitására és vezetésére,
* pénzeszközeik kezelésére, pénzforgalmának teljes körű lebonyolítása érdekében bankszámlaszerződés megkötésére,
* 80 millió Ft összegű éven belüli rulirozó hitel - a 2011.évi költségvetésben meghatározott fejlesztési célok megvalósítására

kérünk.

Az eljárás becsült értéke – a hitelfelvétel járulékos költségeit (kamat, kezelési költség), valamint a számlavezetés 48 havi díját figyelembe véve - 14 millió Ft.

A 1990. évi LXV. tv. 92/A. § (2) bekezdése alapján éven belüli hitel felvétel esetén könyvvizsgálói szakmai véleményezés elkészítése nem szükséges.

Kérem a Tisztelt Képviselő-testületet, hogy az alábbi határozati javaslat elfogadásával a közbeszerzési eljárás megindítását szíveskedjen jóváhagyni.

Határozati javaslat:

…./2011./IX.15./ határozat

Bankszámla-szerződésre vonatkozó közbeszerzési eljárás megindításáról

Martfű Város Önkormányzatának Képviselő-testülete a Közbeszerzési Szabályzat 4. § /1/ bekezdésének megfelelően, az államháztartásról szóló 1992. évi XXXVIII. tv. és az államháztartás működési rendjéről szóló 292/2009. (XII.19.) Korm. rendelet alapján Martfű Város Önkormányzata és költségvetési szervei

* bankszámláinak nyitására és vezetésére,
* pénzeszközeinek kezelésére, pénzforgalmának teljes körű lebonyolítása érdekében bankszámlaszerződés megkötésére,
* 80 millió Ft összegű éven belüli rulirozó hitel - a 2011.évi költségvetésben meghatározott fejlesztési célok megvalósítására

közbeszerzési eljárást indít.

Az eljárás becsült értéke: 14 millió Ft

Martfű, 2011. szeptember 06.

dr. Kiss Edit

polgármester

Készítette. Szász Éva aljegyző

Látta: Balogh Edith

 címzetes főjegyző